Finiko ble markedsført som en enkel måte å tjene penger på ved å investere midler som skulle gi høy avkastning, samt at man ble belønnet for å verve nye deltakere. Frem til Doronin ble arrestert av russiske myndigheter sommeren 2021, er det antatt at det totalt ble investert et beløp tilsvarende 13 milliarder kroner, i hovedsak fra russiske og ukrainske borgere. I Norge var utbredelsen organisert av blant andre barnevernsaktivisten Rune Fardal. Transaksjonene ble gjennomført i BitCoin.